చెన్నై, ఫిబ్రవరి 16 (ఆంధ్రజ్యోతి): తమిళనాట రాజకీయ జల్లికట్టులో చివరికి విజేతగా ఎడప్పాడి పళని స్వామి (ఈపీఎస్) నిలిస్తే.. పరాజితుడిగా ఓ.పన్నీరు సెల్వం (ఓపీఎస్) మిగిలారు. అందుకే అందరూ ‘పాపం.. ఓపీఎస్’ అంటున్నారు. గతంలో రెండుసార్లు సీఎం పీఠమెక్కి.. కొద్ది కాలానికే ఆ పదవిని జయకు అప్పగించాల్సి వచ్చినప్పుడు ఆయన మద్దతుదారులు, పార్టీ కార్యకర్తలు ‘పాపం ఓపీఎస్’ అనే అనుకున్నారు. మూడోసారీ అలాగే అనుకున్నారు. ఇప్పుడూ అలాగే అనుకుంటున్నారు. ఒకవేళ ఓపీఎస్ తిరుగుబాటు చేయకుండా ఉండి ఉంటే సీఎం పీఠంపైనే ఉండేవారని, ఇప్పట్లాగే శశికళ జైలుకు వెళ్లి ఉంటే సీఎం పదవికి ఓపీఎస్ చేసిన రాజీనామాను ఉపసంహరించుకునేందుకు గవర్నర్ రెండో ఆలోచన లేకుండా అనుమతిచ్చేవారని చెబుతున్నారు. ఒకవేళ సీఎం పదవి దక్కకపోయినా గతంలో ఉన్న ఆర్థిక శాఖైనా దక్కేదని అంటున్నారు. శశికళ అనుసరించిన దేవర్+గౌండర్ వ్యూహానికి పన్నీర్ చిత్తయ్యారని, ఎమ్మెల్యేలను ఆకర్షించడంలో విఫలమయ్యారని అండగా నిలుస్తాయనుకున్న బీజేపీ, డీఎంకే చివరి నిమిషంలో చేయిచ్చాయని ఆయన సన్నిహితులు పేర్కొంటున్నారు. 40 మంది వరకూ ఉన్న గౌండర్ వర్గానికి చెందిన ఎమ్మెల్యేలు .. ‘మా పళనిస్వామి సీఎం అవుతున్నప్పుడు ఎందుకు గోడ దూకాలి?’ అన్న భావనలో ఉండిపోయారని, దాంతో పన్నీర్ ఎత్తతలు పారలేదని చెబుతున్నారు.
chennai, fibravari 16 (aandhrajyoti): tamilanaata rajakeeya jallikattulo chivariki vijetagaa edappadi palani swami (eps) niliste.. paraajitudigaa oo.panneeru selvam (ops) migilaru. anduke andaruu ‘paapam.. ops’ antunnaru. gatamlo rendusaarlu cm peethamekki.. koddi kaalaanike aa padavini jayaku appaginchaalsi vachinappudu aayana maddatudaarulu, party kaaryakartalu ‘paapam ops’ ane anukunnaru. moodosari alaage anukunnaru. ippuduu alaage anukuntunnaru. okavela ops tirugubaatu cheyakunda undi unte cm peethampaine undevaarani, ippatlage sasikala jailuku velli unte cm padaviki ops chesina rajinamanu upasamharinchukunenduku gavarnar rendo aalochana lekunda anumatichevaarani chebutunnaru. okavela cm padavi dakkakapoyina gatamlo unna aardhika sakhaina dakkedani antunnaru. sasikala anusarinchina devar+gounder vyuuhaaniki pannir chittayyaarani, emmelyelanu aakarshinchadamlo viphalamayyaarani andagaa nilustaayanukunna bgfa, dmca chivari nimishamlo cheyichaayani aayana sannihitulu perkontunnaru. 40 mandi varakuu unna gounder vargaaniki chendina emmelyelu .. ‘maa palaniswamy cm avutunnappudu enduku goda dookaali?’ anna bhaavanalo undipoyaarani, daamto pannir ettatalu paaraledani chebutunnaru.